Johan Fredrik Ekersberg
Johan Fredrik Eckersberg (16. jun 1822 – 13. jul 1870) bio je norveški slikar na prelazu iz romanitzma u realizam koji je ostao poznat po svojim pejzažima.

Biografija 
Rođen je u Dramenu, Norveška. U mladosti je nekoliko godina proveo u Holandiji gde je zavoleo umetnost i ubrzo se, protivno očevoj želji, upisao u školu crtanja u Kristijaniji (danas Oslo). Vrlo brzo razvija svoj talenat za slikanje obučavajući se u školi crtanja Tegneskolen, kod Johanesa Flinta (1843-46). Dobio je vladinu stipendiju za mlade umetnike i otišao u Dizeldorf, gde je studirao pejzažno slikarstvo kod Johan Vilhelm Schirmera (1846-48).

Zajedno sa Hans Gudom i Augustom Kapelenom, Ekersberg je na leto 1946. godine otišao u Gudbrandsdalen. Dve godine kasnije se vraća u Oslo gde su njegova dela počela dobro da se prodaju. Međutim, zbog problema sa plućima je morao da se preseli u toplije krajeve tako da odlazi na portugalsko ostrvo Madeira.

Godine 1850. je postao član norveške Akademije umetnosti, koja ja najviša institucija te vrste u zemlji. Takođe je bio član borda nacionalne galerije i škole crtanja (1851-69), kao i član borda Umetničkog društva Osla od 1864. godine. Osnovao je umetničku školu u Lile Grensenu, Kristijanija 1859. godine. Brojni poznati slikari su pohađali ovu školu uključujući Gerhard Munta i Kristijana Skredsviga. Nakon njegove smrti, školu su nastavili da vode Morten Muler i Knud Bergslien.

Prilikom svakog dolaska u Norvešku nije propuštao priliku da obiđe razna bajkovita mesta u svojoj domovini koja je skicirao i iz kojih su nastala velika dela. Najproduktivniji je bio tokom 1860ih.

Privatni zivot 
Oženio se Laurom Martin Hansen 1850. godine. Dobio je zvanje viteza Svetog Olava 1870. godine da bi iste godine umro od tuberkuloze u Sandviku, blizu Kristijanije.

Odabrana dela 
 Fra Valle i Setesdal, 1852
 Jesus i Getsemane, 1854
 Brudeferd på Hardangerfjorden, 1865
 Norsk høyfjell, soloppgang, 1865
 Solnedgang på fjellet, 1865
 Fra Jotunheimen, 1866

Reference

Спољашње везе 

Рођени 1822.
Умрли 1870.
Норвешки сликари